John Edgar Hoover (Washington, D.C., 1 Januarie 1895 – aldaar, 2 Mei 1972) was 'n Amerikaanse federale veiligheidsbeampte. Hy was 37 jaar lank direkteur van die Federal Bureau of Investigation (FBI). Op 10 Mei 1924 word hy aangestel as direkteur van die Buro vir Ondersoek (Bureau of Investigation - BOI, voorganger van die FBI). Die FBI is in 1935 gestig, waar hy direkteur geword het en bly tot sy dood in 1972. In 1942 lei hy die suksesvolle uitskakeling van Duitse spioene en saboteurs in die Verenigde State. Onder Hoover se leiding het die BOI as 'n ondersoekagentskap van die Amerikaanse Departement van Justisie 'n aantal naamsveranderinge ondergaan. Hoover word as kontroversieel beskou, enersyds het hy die FBI tot 'n groot professionele organisasie opgebou, andersyds het hy 'n omvangryke persoonlike mag opgebou wat selfs Amerikaanse presidente nie net kon ignoreer nie. Presidente Harry S. Truman, Dwight D. Eisenhower, John F. Kennedy en Richard Nixon het almal ernstig oorweeg om Hoover te ontslaan (Nixon selfs twee keer), maar Hoover se posisie was om allerlei redes altyd te sterk.